1. ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΠΡΟΣΩΠΩΝ

ΑΜΟΙΒΑΙΑ ΑΝΑΓΝΩΡΙΣΗ ΤΩΝ ΕΠΑΓΓΕΛΜΑΤΙΚΩΝ ΤΙΤΛΩΝ

31992 L 0051: Οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ L 209, 24.7.1992, σ. 25), όπως τροποποιήθηκε από:

- 31994 L 0038: Οδηγία 94/38/ΕΚ της Επιτροπής της 26.7.1994 (ΕΕ L 217, 23.8.1994, σ. 8),

- 11994 N: Πράξη περί των όρων προσχωρήσεως και των προσαρμογών των συνθηκών — Προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (ΕΕ C 241, 29.8.1994, σ. 21),

- 31995 L 0043: Οδηγία 95/43/ΕΚ της Επιτροπής της 20.7.1995 (ΕΕ L 184, 3.8.1995, σ. 21),

- 31997 L 0038: Οδηγία 97/38/ΕΚ της Επιτροπής της 20.6.1997 (ΕΕ L 184, 12.7.1997, σ. 31),

- 32000 L 0005: Οδηγία 2000/5/ΕΚ της Επιτροπής της 25.2.2000 (ΕΕ L 54, 26.2.2000, σ. 42),

- 32001 L 0019: Οδηγία 2001/19/ΕΚ του Ευρωπαϊκού Κοινοβουλίου και του Συμβουλίου της 14.5.2001 (ΕΕ L 206, 31.7.2001, σ. 1).

Εφόσον συντρέχει λόγος, η Επιτροπή προσαρμόζει την οδηγία 92/51/ΕΟΚ, πριν από την ημερομηνία προσχώρησης και χρησιμοποιώντας τη διαδικασία του άρθρου 15 της εν λόγω οδηγίας, ώστε να ληφθεί υπόψη η προσχώρηση των νέων κρατών μελών με σκοπό:

(α) Να εισαχθεί στο Παράρτημα Γ με ισχύ από την ημερομηνία της προσχώρησης, η εκπαίδευση στους ακόλουθους παραϊατρικούς και κοινωνικοπαιδαγωγικούς τομείς:

- στην Τσεχική Δημοκρατία: φυσιοθεραπευτή ("Fyzioterapeut"), βοηθού προστασίας της δημόσιας υγείας ("Asistent ochrany veřejného zdraví"), παρασκευαστή ιατρικών εργαστηρίων ("Zdravotní laborant"), βοηθού ακτινολογίας ("Radiologický asistent"), οδοντοτεχνίτη ("Zubní technik"), παρασκευαστή φαρμακολογικών εργαστηρίων ("Farmaceutický asistent"), ορθοτικού και προσθετικού τεχνίτη ("Ortoticko- protetický technik"), νοσοκόμου παιδιατρικής ("Dětská sestra"), διατροφοθεραπευτή ("Nutriční terapeut"),

- στη Σλοβακία: χοροδιδασκάλου σε πρωτοβάθμια σχολεία καλών τεχνών ("učiteľ tanca na základných umeleckých školách"), βοηθού υγιεινής και επιδημιολογίας ("asistent hygienickej služby/asistent hygieny a epidemiológie"), εργαζόμενων/βοηθών στον τομέα της αποκατάστασης ("rehabilitačný pracovník"/"rehabilitačný asistent"), ορθοπεδικού τεχνίτη ("ortopedický technik"), οδοντοτεχνίτη ("zubný laborant"/"zubný technik"), βοηθού διατροφής ("diétna sestra"/"asistent výživy"), βοηθού υγειονομικής περίθαλψης ("zdravotnícky asistent"), χειρομαλάκτη ("masér"), παρασκευαστή ιατρικών εργαστηρίων ("zdravotnícky laborant"), παρασκευαστή φαρμακολογικών εργαστηρίων ("farmaceutický laborant").

(β) να εισαχθεί στο Παράρτημα Δ με ισχύ από την ημερομηνία της προσχώρησης, η ακόλουθη ειδική εκπαίδευση:

- Λιθουανία: κανονικά τμήματα τα οποία οδηγούν στην απόκτηση προσόντων επιπέδου 3 και 4 αξιολογούμενα ως εθνικά επαγγελματικά προσόντα στη Δημοκρατία της Λιθουανίας. Τα επίπεδα αυτά ορίζονται ως εξής:

- Επίπεδο 3: Ικανότητα σε σύνθετες εργασίες εκτελούμενες σε τομείς που απαιτούν τη λήψη υπεύθυνων και ανεξάρτητων αποφάσεων. Απόκτηση ικανότητας οργάνωσης και διαχείρισης της δραστηριότητας ομάδας. Απονέμεται δίπλωμα ειδικευμένου εργάτη ("Profesinio mokymo diplomas") κατά την ολοκλήρωση εκπαίδευσης και κατάρτισης τριετούς διάρκειας,

- Επίπεδο 4: Ικανότητα σε σύνθετες εργασίες εκτελούμενες σε τομείς που απαιτούν υπευθυνότητα, ανεξαρτησία, εμπεριστατωμένες γνώσεις και ειδικά προσόντα. Απόκτηση ικανότητας οργάνωσης και διαχείρισης της δραστηριότητας ομάδας. Απονέμεται δίπλωμα προχωρημένης εκπαίδευσης ("Aukštesniojo mokslo diplomas") κατά την ολοκλήρωση εκπαίδευσης και κατάρτισης τριετούς-τετραετούς διάρκειας.».

--------------------------------------------------